**Vydávanie rozhodnutia v listinnej podobe s doložkou autorizácie**

(Listinný rovnopis)

Vážení rodičia!

V zmysle zákona č. 305/2013 Z.z. o elektronickej podobe výkonu verejnej moci a o zmene a doplnení niektorých zákonov (zákon o e-Governmente) Vám oznamujeme, že **rozhodnutia vydané ZŠ s MŠ v Jakubanoch**, na ktoré sa vzťahuje všeobecný predpis o správnom konaní v zmysle zákona č. 71/1967 Zb., vám **budú zasielané** **do elektronickej schránky** spôsobom doručenia do vlastných rúk.

Rozhodnutia budú autorizované kvalifikovaným elektronickým podpisom vytvoreným s použitím mandátneho certifikátu a s pripojenou elektronickou časovou pečiatkou, alebo kvalifikovanou elektronickou pečaťou s pripojenou elektronickou časovou pečiatkou.

**V prípade, že nemáte aktivovanú elektronickú schránku** na doručovanie, rozhodnutia Vám **budú doručené formou listinného rovnopisu** (doručené Vašim osobným prevzatím), ktorého **súčasťou bude doložka o autorizácii** v zmysle Vyhlášky č. 85/2018 Z.z. Úradu podpredsedu vlády SR pre investície a informatizáciu, ktorou sa ustanovujú podrobnosti o spôsobe vyhotovenia a náležitostiach listinného rovnopisu elektronického úradného dokumentu.